ประมูล 4G ชม.แรก 3 รอบ เคาะใบแรก 17,504 ลบ.-ใบสอง 18,300 ลบ.
ประมูล 4G ชม.แรก 3 รอบ เคาะใบแรก 17,504 ลบ.-ใบสอง 18,300 ลบ.
11 พ.ย. 2558

ผู้สื่อข่าวรายงานการประมูลคลื่นความถี่ย่าน 1800 MHz ในชั่วโมงแรก (10.00-11.00 น.) มีการเคาะราคา 3 รอบ ปรากฎว่า ชุดที่ 1 ราคาประมูลอยู่ที่ 17,504 ล้านบาท โดยมีผู้แข่งขันอยู่เพียงรายเดียว เริ่มเคาะราคารอบแรก 16,708 ล้านบาทที่ทุกรายต้องเคาะราคาและรอบ 2 เคาะเพิ่มเป็น 17,504 ล้านบาท ส่วนรอบ 3 ยืนราคาเดิม
ส่วนชุดที่ 2 ราคาประมูลชั่วโมงแรก ราคาประมูลขึ้นมาที่ 18,300 ล้านบาท โดยชุดที่ 2 มีเอกชนเข้าร่วมเคาะราคา 3 รายตั้งแต่รอบแรกเคาะที่ราคา 16,708 ล้านบาท รอบที่ 2 มีผู้แข่งราคา 2 ราย เคาะราคาที่ 17,504 ล้านบาท ส่วนอีกราย อาจจะใช้สิทธิไม่เสนอราคา(Waiver) หรืออาจจะเป็นผู้ชนะชั่วคราวในรอบที่แล้วและใช้สิทธิยืนราคาเดิม และรอบ 3 ได้มีผู้เข้าแข่งราคา 2 ราย ที่ราคา 18,300 ล้านบาท
ระหว่างนี้รอการประมูลรอบที่ 4 โดยชุดที่ 2 ราคาเคาะขึ้นไปที่ 19,096 ล้านบาท ส่วนชุดที่ 1 ยังยืนราคาเดิม
 
 